OBVESTILO ZA STARŠE OB VSTOPU OTROKA V VRTEC V ČASU EPIDEMIJE

**PRIJAVA OTROK V VRTEC**

* Starši prijavite otroka v vrtec s pisno prijavo - tedensko.
* Ob prihodu otroka prinesete podpisano izjavo (Priloga 3).  
  Brez izjave otroka ne sprejmemo v vrtec.
* Uvajanje otrok v vrtec zaenkrat ni, ker zahteva prisotnost staršev.

**SODELOVANJE Z VZGOJITELJI**

* Komunikacija z vzgojitelji/pomočniki poteka preko telefona, pisnih sporočil in drugih elektronskih medijev.
* Kontakt z vzgojitelji/pomočniki poteka le na zadostni razdalji in z uporabo maske (starš in delavec).

**PRIPRAVA OTROKA PRED VSTOPOM V VRTEC:**

* Ponovno poučite otroke o pravilni higieni rok.
* Ponovno poučite otroka o upoštevanju pravilne higiene kihanja in kašlja.

**PRINAŠANJE STVARI V VRTEC:**

* Otroci naj ne prinašajo svojih igrač in knjig od doma.
* Dude so shranjene v za čas med spanjem.
* Poskrbite za rezervna oblačila za otroka. Umazana oblačila se bodo odlagala v plastično vrečo. Poskrbite, da bo vedno v ruzaku čista vrečka.

**OBRAVNAVA PRIMERA S SUMOM NA COVID-19**

* Če zboli otrok z vročino in drugimi znaki akutne okužbe dihal, se ga takoj izolira v posebnem prostoru.
* O bolezni se obvesti starše ali skrbnike.
* Če je pri otroku nato potrjena okužba COVID-19, starši o tem obvestijo vrtec. Vrtec o tem obvesti NIJZ, ki vodi epidemiološko preiskavo. Z epidemiološko preiskavo se išče izvor okužbe in identificira kontakte, ki so bili v stiku z obolelim otrokom v času kužnosti doma, v vrtcu itd. Pričetek kužnosti je dva dni pred pojavom bolezni. NIJZ svetuje kontaktom, da v času inkubacije COVID-19 spremljajo svoje zdravstveno stanje ter posreduje seznam kontaktov Ministrstvu za zdravje, ki izda odločbe o karanteni.

**PROTOKOL SPREJEMA IN ODDAJANJA OTROK**

* Oddaja in sprejem otrok je na vhodu v vrtec, v prostore vrtca starši ne vstopajo.

Pred vhodi bodo oznake in na tleh nalepljeni trakovi za varno razdaljo pri   
 čakanju v vrsti ob oddaji ali sprejemu otroka. Prosimo, da upoštevate   
 varnostno razdaljo.

* Dežurna vzgojiteljica bo vsak dan ob prevzemu in oddaji otrok na hodniku prevzemala otroke in jih od vhoda pripeljala v garderobo.

Opozarjala bo starše in otroke na upoštevanje ukrepov (vsaj 1. teden).

* Otroci takoj, ko se v garderobi preobujejo in preoblečejo (sami ali jim pomaga vzgojiteljica iz skupine), si temeljito umijejo roke v igralnici oziroma umivalnici. Za to poskrbi vzgojiteljica.

Otroci si rok ne razkužujejo.

* Otroka naj bi oddajala/sprejemala stalna odrasla oseba iz istega gospodinjstva (če je možno, vedno le ena in ista oseba).
* Vstopajo lahko le zdravi otroci.
* Če v kakšnem izjemnem primeru, po vnaprejšnjem dogovoru, starši vstopajo v vrtec, naj opravijo čim krajšo pot po objektu, upoštevajo varnostno razdaljo (priporočilo 1,5 – 2 m), nosijo masko in si pred vstopom razkužijo roke.
* Starši se po oddaji ali po sprejemu otrok ne zadržujejo na vrtčevskih površinah-tudi na zunanjih ne.